Polkusara

Polkusara (Carex brunnescens) on sarakasvien heimoon kuuluva monivuotinen tuulipölytteinen siemenkasvi. Se kuuluu alasukuun Vignea. Polkusara muistuttaa ulkonäöltään harmaasaraa (Carex canescens).

Polkusara on mätästävä ja se kasvaa 15–50 cm korkeaksi. Sen puhtaanvihreät lehdet ovat alle 2 mm leveitä. Se on yhtäläistähkäinen ja kaksiluottinen. Sen ruskeissa pullakoissa on suuota, joka on hammasreunainen, ja siinä on selvä pitkittäishalkeama.

Polkusarasta on kaksi Suomessa esiintyvää muunnosta: kangaspolkusara (Carex brunnescens var. brunnescens) ja korpipolkusara (Carex brunnescens var. laetior)

Lähteet

Aiheesta muualla 
 Laji.fi: Polkusara (Carex brunnescens)
 Kasviatlas 2018: Polkusaran (Carex brunnescens) levinneisyys Suomessa
 Luopioisten kasvisto: Polkusara (Carex brunnescens)
 Den virtuella floran: Nickstarr (Carex brunnescens) 

Sarat